ഭിന്നിപ്പും സ്പര്ധയും വളര്ത്തുന്നു ക്ലബ് ഹൗസ് നിരീക്ഷണത്തിലെന്ന് കേരള പോലീസ് തിരുവനന്തപുരം : സമൂഹമാധ്യങ്ങളിലെ ചര്ച്ചാ വേദിയായ ക്ലബ് ഹൗസ് കേരള പോലീസിന്റെ നിരീക്ഷണത്തില്. മതസ്പര്ദ്ധ വളര്ത്തുന്ന ചര്ച്ചകളും ലഹരിയെ പ്രോത്സാഹിപ്പിക്കുന്ന ചര്ച്ചകളും സംഘടിപ്പിക്കുന്നവര്ക്കെതിരെ നടപടിയെടുക്കാന് ഡിജിപി സൈബര് പൊലീസിന് നിര്ദ്ദേശം നല്കി. വിവിധ വിഷയങ്ങളെ കുറിച്ചുള്ള ചര്ച്ചകള് സംഘടിപ്പിക്കുന്നതിലൂടെ വളരെ വേഗം ജനകീയമയ സോഷ്യല് മീഡിയാ പ്ലാറ്റ് ഫോമാണ് ക്ലബ് ഹൗസ്. വിവിധ സംഘടനകളും രാഷ്ട്രീയ പാര്ട്ടികളുമെല്ലാം ക്ലബ് ഹൗസ് ചര്ച്ചകളില് സജീവമാണ്. പക്ഷെ അടുത്തിടെയായി ചര്ച്ചകള് വഴി തെറ്റുന്നുവെന്ന കണ്ടെത്തലിനെ തുടര്ന്നാണ് സൈബര് ഷാഡോ പൊലീസ് നിരീക്ഷണം തുടങ്ങിയത്. ലഹരി ഉപയോഗത്തെ പ്രോത്സാഹിപ്പിക്കുകയും സെക്സ് ചാറ്റുകള് സംഘടിപ്പിക്കുകയും ചെയ്യുന്ന ഗ്രൂപ്പുകളെയും നിരീക്ഷിക്കുന്നുണ്ട്. ചര്ച്ചകള് വഴിതെറ്റുകയും പോര്വിളിയും അസഭ്യവും ക്ലബ് ഹൗസുകളില് ഉണ്ടാകുന്നു. ലൈംഗിക ചുവയുള്ള ചര്ച്ചകള് പിന്നീട് നവമാധ്യമങ്ങള് വഴി പ്രചരിപ്പിക്കുന്നു. വിദ്യാര്ത്ഥികളും പ്രായപൂര്പൂര്ത്തിയാകാത്തവരും ഇത്തരം ചര്ച്ചകളില് പങ്കെടുക്കുന്നുവെന്ന കണ്ടെത്തലിനെ തുടര്ന്നാണ് നിരീക്ഷണം ശക്തമാക്കുന്നത്. കുട്ടികളുടെ നഗ്നചിത്രങ്ങളും ദൃശ്യങ്ങളും നവമാധ്യമങ്ങളില് പങ്കുവയ്ക്കുന്നവരെ കണ്ടെത്താന് ഓപ്പറേഷന് പിഹണ്ടെന്ന പേരില് പൊലീസ് നിരീക്ഷണമുണ്ട്. ഇതേ മാതൃകയിലാണ് ക്ലബ് ഹൗസുകളെയും നിരീക്ഷിക്കുന്നത്.